ΓΡΑΠΤΗ ΕΡΩΤΗΣΗ E-1162/01

υποβολή: Charles Tannock (PPE-DE) προς την Επιτροπή

(19 Απριλίου 2001)

Θέμα: Αναθεώρηση της Κοινής Αγροτικής Πολιτικής

Συμφωνεί άραγε η Επιτροπή ότι η πλέον προφανής αδυναμία της Συμφωνίας της Νίκαιας όσον αφορά την προετοιμασία της Ευρωπαϊκής Ένωσης ενόψει της διεύρυνσης,πήρξε η πλήρης αποτυχία της να ασχοληθεί με την ανάγκη για μια ριζική αναθεώρηση, τόσο της Κοινής Αγροτικής Πολιτικής (ΚΑΠ), όσο και του σημερινού τρόπου διανομής των πόρων των διαρθρωτικών ταμείων;

Εάν είναι έτσι, και λαμβάνονταςπόψη τις εξαιρετικά βαθυστόχαστες παρατηρήσεις του επιτρόπου Fischler περί της επείγουσας ανάγκης να αναθεωρηθεί η ΚΑΠ, καθώς επίσης και τις εκκλήσεις επί του ιδίου θέματος που έχουν γίνει τις τελευταίες εβδομάδες από σημαίνουσες πολιτικές προσωπικότητες τόσο στην Βρετανία όσο και στη Γερμανία, ερωτώ την Επιτροπή εάν έχει εξετάσει τα πλεονεκτήματα που παρουσιάζει μια ουσιαστική εθνικοποίηση της ΚΑΠ. Κατάυτό το τρόπο, θα έχει κάθε χώρα τη δυνατότητα να προστατεύσει τους αγρότες και τις αγροτικές της κοινότητες (σύμφωνα πάντα με τα όσα ορίζουν οι διατάξεις περί ανταγωνισμού και κρατικής ενίσχυσης όσον αφορά τις εξαγωγές σε άλλα κράτη της ΕΕ), ενώ ταυτόχρονα δεν θα απαιτείται πλέον από τους φορολογούμενους ορισμένων κρατών μελών να χρηματοδοτούν τους αγροτικούς τομείς άλλων κρατών μελών. Κάτι τέτοιο θα ελαχιστοποιήσει με μιας πολλά από τα προβλήματα που συνδέονται τόσο με την είσοδο νέων, μεγάλων αγροτικών χωρών στην ΕΕ όπως είναι η Πολωνία, όσο και με τηνψηλή συχνότητα κρουσμάτων απάτης και αδικαιολόγητων επιχορηγήσεων που χαρακτηρίζουν το τρέχον καθεστώς. Θα μειώσει επίσης αισθητά το αντι-ευρωπαϊκό αίσθημα που οι εξαιρετικά άνισες οικονομικές συνεισφορές με τις οποίες επιβαρύνθηκαν για μακρό χρονικό διάστημα οι προϋπολογισμοί της Βρετανίας και της Γερμανίας, κυρίως εξαιτίας των στρεβλώσεων της Κοινής Αγροτικής Πολιτικής, έχουν δημιουργήσει στις δύο αυτές χάρες.

Απάντηση του κ. Fischler εξ ονόματος της Επιτροπής

(5 Ιουνίου 2001)

Η άποψη της Επιτροπής είναι ότι η Συνθήκη της Νίκαιας ανταποκρίθηκε στα καθήκοντα τα οποία είχε θέσει για τον εαυτό της η Διακυβερνητική Διάσκεψη (ΔΔ), και συγκεκριμένα τη θεσμική προετοιμασία της Ένωσης για τη διεύρυνσή της. Περαιτέρω, θα ήταν πολύ ενωρίς να διεξαχθεί σοβαρή συζήτηση για την παραπέρα ανάπτυξη δύο βασικών πολιτικών της Ένωσης. Αυτό πάντως αποτελεί μια σημαντική συζήτηση η οποία θα πρέπει να πραγματοποιηθεί όταν χαραχθούν οι επόμενες δημοσιονομικές προοπτικές.

Το ερώτημα του Αξιότιμου Μέλους του Κοινοβουλίου εγείρει τρία ζητήματα επανεθνικοποίησης την ευθύνη για την εφαρμογή της πολιτικής, το δημοσιονομικό κόστος και το χρηματοδοτικό έλεγχο της Κοινής Γεωργικής Πολιτικής.

Στο Πρόγραμμα Δράσης (Agenda) 2000 η Επιτροπή πρότεινε σημαντικές αλλαγές στη διαχείριση της Κοινής Γεωργικής Πολιτικής (ΚΓΠ). Μεταξύ αυτών και περισσότερη ευελιξία ως προς τη διαρρύθμιση και τις πριμοδοτήσεις στην αγορά βοείου κρέατος. Τα κράτη μέλη είχαν στην πλειοψηφία τους ταχθεί κατά της θέσπισης εθνικών φακέλων για τα βοοειδή, ενώ η δυνατότητα διαρρυθμίσεων, δηλαδή η μετάβαση από τις απευθείας πληρωμές σε αγροτικά αναπτυξιακά προγράμματα τα οποία να διαχειρίζεται το κατώτερο αρμόδιο κλιμάκιο στα κράτη μέλη έχει μέχρι σήμερα αξιοποιηθεί ελάχιστα, ειδικότερα στη Γερμανία. Συνεπώς θα σημειωνόταν σήμερα πολύ μικρή συναίνεση μεταξύ των κρατών μελών όσον αφορά μία σημαντική επανεθνικοποίηση της εφαρμογής της ΚΓΠ.

Η Επιτροπήπέβαλε το φθινόπωρο του 1998 μια έκθεση για τη λειτουργία του συστήματος ιδίων πόρων της(1). Σάυτήν την τεχνικής φύσεως έκθεση, η Επιτροπή παρουσίασε τη συγχρηματοδότηση των άμεσων γεωργικών πληρωμών ως μία δυνητική επιλογή για τη διόρθωση των δημοσιονομικών ανισοκατανομών. Η δυνατότητα αυτή, μαζί με τη σταδιακή μείωση των άμεσων πληρωμών, συζητήθηκε στο πλαίσιο του πακέτου του Προγράμματος Δράσης 2000. Όμως, στην τελική συμφωνία δεν εφαρμόστηκε καμία από τις επιλογές. Είναι πιθανό να επανακάμψει μία τέτοια συζήτηση στο πλαίσιο της ενδιάμεσης επανεξέτασης.

Όπως έχει κατέπανάληψη αποσαφηνίσει το Ελεγκτικό Συνέδριο, οι περισσότερες από τις παρατυπίες που αφορούν τις δαπάνες για την ΚΓΠ λαμβάνουν χώρα σε εθνικό επίπεδο. Όσον αφορά τα κοινοτικά θεσμικά όργανα, ορισμένες ενέργειες που έχει αναλάβει η Επιτροπή, όπως το πρόγραμμα για χρηστή και αποτελεσματική δημοσιονομική διαχείριση (SEM) 2000 και ο έλεγχος εκ μέρους του Κοινοβουλίου, έχουν βοηθήσει για να σημειωθεί αξιόλογη βελτίωση στην ακεραιότητα με την οποία διενεργούνται οι ευρωπαϊκές δημοσιονομικές δαπάνες.

(1) COM(98)560 τελικό.